Zuma: ‘Dienslewering in SA is uitsonderlik’Jacob Zuma. Foto: GCIS President Jacob Zuma sê Suid-Afrika het in 18 jaar baie meer uitgerig in terme van dienslewering as enige ander land in Afrika. Zuma het afgevaardigdes by die Suid-Afrikaanse vereniging vir plaaslike regering (Salga) se nasionale konferensie toegespreek. Hy sê sommige Afrika-lande is al langer as 50 jaar vry van koloniale heerskappy maar het nog nie soveel as Suid-Afrika vermag nie. Zuma sê ŉ gebrek aan dienslewering het dikwels te doen met probleme wat van apartheid geërf is, toe groot dele van die land geen vorm van plaaslike regering gehad het nie. “Daar is ‘n algemene neiging om te kyk na die uitdagings van die regering op alle vlakke, asof diegene wat in beheer is die probleme veroorsaak het, in plaas van waardering daarvoor te hê dat hierdie diep gewortelde uitdagings deur die verlede geskep is.” Zuma sê die regering werk hard om agterstande uit te wis.